David Andersen
Deividas Andersenas (angl. David Andersen; g. 1980 m. birželio 23 d. Melburne) – Australijos krepšininkas. Nuo 2004 metų rungtyniavo Maskvos CSKA klube, bet 2008 m. vasarą sudarė trejų metų sutartį su Barcelonos AXA klubu . 2002 m. jį 37 šaukimu naujokų biržoje pasirinko Atlantos „Hawks“ komanda. 2009 m. liepos 14 d. jo teisės buvo perleistos Houston "Rockets" klubui. 2010 m. liepos 28 d. buvo iškeistas Toronto "Raptors" klubui, į piniginę kompensaciją ir ateities naujokų biržos šaukimą. 2010 m. lapkričio 20 d. buvo iškeistas New Orleans "Hornets" komandai. 2011 m. birželio 28 d. pasirašė trejų metų sutartį su Italijos Sienos "MdP" klubu. 2012 m. rugpjūčio 15 d. pasirašė dvejų metų sutartį su Stambulo "Fenerbahçe" klubu.